12.8.2022 г.
BG
Официален вестник на Европейския съюз
L 211/83
РЕГЛАМЕНТ (ЕС) 2022/1393 НА КОМИСИЯТА от 11 август 2022 година за изменение на Регламент (ЕО) № 1881/2006 по отношение на максимално допустимите количества на делта-9-тетрахидроканабинол (Δ9-THC) в конопено семе и в продукти, получени от него (текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз, като взе предвид Регламент (ЕИО) № 315/93 на Съвета от 8 февруари 1993 г. за установяване на общностни процедури относно замърсителите в храните (1), и по-специално член 2, параграф 3 от него, като има предвид, че: (1)
В Регламент (ЕО) № 1881/2006 на Комисията (2) се определят максимално допустимите количества на някои замърсители в храните.
(2)
През 2015 г.
Експертната група по замърсителите в хранителната верига към Европейския орган за безопасност на храните („Органа“) прие научно становище относно рисковете за здравето на човека във връзка с наличието на тетрахидроканабинол (THC) в млякото и в други храни от животински произход (3).
Тетрахидроканабинолът, и по-точно делта9-тетрахидроканабинол (Δ9-THC), е най-важната съставка на конопеното растение Cannabis sativa.
Органът определи остра референтна доза (ARfD) от 1 μg Δ9-THC/kg телесно тегло.
(3)
С цел да бъдат получени повече данни за наличието на Δ9-THC и други значими непсихоактивни прекурсори в храни, получени от коноп, и храни, които съдържат коноп или съставки, получени от коноп, беше приета Препоръка (ЕС) 2016/2115 на Комисията (4).
(4)
На 7 януари 2020 г. Органът публикува научен доклад, в който се прави оценка на острата експозиция на човека на Δ9-THC (5), като се вземат предвид данните за наличието, събрани въз основа на Препоръка (ЕС) 2016/2115.
Съгласно някои оценки на острата експозиция прагът от 1 μg/kg телесно тегло е превишен.
Въпреки че резултатите от изчисленията на предполагаемата остра експозиция на Δ9-THC в Съюза вероятно надвишават реалните стойности, експозицията на Δ9-THC понастоящем поражда опасения за здравето.
(5)
Поради това следва да се определят максимално допустими количества в конопеното семе и в продуктите, получени от конопено семе с цел да се гарантира висока степен на защита на човешкото здраве.
Тъй като делта-9-тетрахидрока­ набиноловата киселина (Δ9-THCA) може чрез преработка да бъде превръщана в Δ9-THC, следва да се определят максимални количества за сумата на Δ9-THC и Δ9-THCA, изразена в еквиваленти на Δ9-THC.
(6)
Поради това Регламент (ЕО) № 1881/2006 следва да бъде съответно изменен.
(7)
За да се даде възможност на икономическите оператори да се подготвят за новите правила, въведени с настоящия регламент, е целесъобразно да се предвиди разумен срок до началото на прилагането на максимално допустимите количества.
Целесъобразно е също така да се предвиди преходен период за храните, законно пуснати на пазара преди датата на прилагане на настоящия регламент.
(8)
Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
(1) ОВ L 37, 13.2.1993 г., стр. 1.
(2) Регламент (ЕО) No 1881/2006 на Комисията от 19 декември 2006 г. за определяне на максимално допустимите количества на някои замърсители в храните (ОВ L 364, 20.12.2006 г., стр. 5).
(3) EFSA Journal (Бюлетин на ЕОБХ) 2015;13(6):4141.
(4) Препоръка (ЕС) 2016/2115 на Комисията от 1 декември 2016 г. относно наблюдението за наличието на Δ9-тетрахидроканабинол, на неговите прекурсори и на други канабиноиди в храните (ОВ L 327, 2.12.2016 г., стр. 103).
(5) ЕОБХ (Европейски орган за безопасност на храните), Arcella D, Cascio C и Mackay K, 2020 г.
Оценка на острата експозиция на тетрахидроканабинол (Δ9-THC) при човека.
EFSA Journal (Бюлетин на ЕОБХ) 2020;18(1):5953, стр. 41 https://doi.org/10.2903/j. efsa.2020.5953.